
DISPOZIȚIA nr. 19 din 30.01.2026
privind constituirea comisiei de constatare a inexistenței fizice a construcției
„Grădinița Miclești – fost sediu Primărie”, construită în anul 1928,
înscrisă în Cartea Funciară nr. 70875,
aflată în domeniul public al Comunei Miclești

Având în vedere:

-prevederile art. 155 alin. (1) lit. d) și alin. (5) lit. a) din O.U.G. nr. 57/2019 privind Codul administrativ;

-Hotărârea Guvernului nr. 1361/2001 privind atestarea domeniului public al unităților administrativ-teritoriale, prin care imobilul „Grădinița Miclești – fost sediu Primărie” a fost atestat ca bun aparținând domeniului public al Comunei Miclești;

-Hotărârea Consiliului Local Miclești nr. 11/2001 privind însușirea inventarului bunurilor care alcătuiesc domeniul public al comunei;

-Hotărârea Consiliului Local Miclești nr. 16/2017 privind aprobarea desființării construcției „Grădinița Miclești – fost sediu Primărie”;

-faptul că imobilul, edificat în anul 1928, este înscris în Cartea Funciară nr. 70875 și face parte din domeniul public al Comunei Miclești;

-necesitatea verificării situației reale din teren și a confirmării faptului că imobilul nu mai există în fapt pe amplasament;

-necesitatea întocmirii documentației în vederea radierii construcției din cartea funciară,

Primarul Comunei Miclești, județul Vaslui,

DISPUNE:
Art. 1. Se constituie Comisia de constatare privind verificarea existenței fizice a construcției
„Grădinița Miclești – fost sediu Primărie”, construită în anul 1928, situată în satul Miclești, comuna Miclești, județul Vaslui, bun aparținând domeniului public al Comunei Miclești, înscrisă în Cartea Funciară nr. 70875, care, potrivit situației existente, s-a autodemolat și nu mai există în fapt pe teren.

Comisia are următoarea componență:

- Inspector - Bursuc Gheorghe – presedinte 
- Referent - Matei Mihaela - membru

- inspector - Carp Andreea Roberta - membru
Art. 2. Comisia constituită conform art. 1 are următoarele atribuții:

-constatarea la fața locului a situației reale a amplasamentului;
-verificarea inexistenței fizice a construcției înscrise în cartea funciară;

-consemnarea expresă a faptului că imobilul s-a autodemolat și nu mai există în fapt pe amplasament;

-întocmirea Procesului-verbal de constatare/autodemolare;

Art. 3. Prezenta dispoziție se comunică membrilor comisiei si se aduce la cunoștință publică prin afișare.
 PRIMAR,
Matei Petru

                                                                                  Contrasemnează pentru legalitate,
                                                                                  SECRETAR GENERAL al UAT Miclești,
                                                                                         Hrișcu Petrică Marian

